text: 20-årig alvorligt kvæstet af jernbjælke
  27 april 2017 kl. 21.10
  En 20-årig mand blev torsdag eftermiddag alvorligt kvæstet, da han fik en meget tung jernbjælke ned over sig i forbindelse med sit arbejde.
  En 20-årig ung mand er fløjet til Odense Universitetshospital efter en arbejdsulykke i Sdr. Vilstrup ved Haderslev.
  Den unge mand blev livsfarligt kvæstet ved ulykken, da han fik en tung jernbjælke ned over sig.
  Meldingerne torsdag aften er, at han nu er uden for livsfare,  oplyser vagtchef Erik Lindholdt ved Syd- og Sønderjyllands Politi til TV SYD.
  Erik Lindholdt, vagtchef, Syd- og Sønderjyllands Politi: "Den unge mand er meget alvorligt kvæstet, men de sidste oplysninger går på, at han nu er uden for livsfare"
  Nu skal Arbejdstilsynet klarlægge årsagen til ulykken.
  